Kui Jumal suutis kinnitada maakera ei millelegi,
siis kujuta ette, mida Ta suudab teha eimillegagi sinu elus.
Kui oled palvetanud, uskunud ja lootnud,
aga midagi pole sündinud,
siis ainult vaata, mida Jumal suudab teha eimillestki!
Kui Jumal kinnitas maakera ei millelegi,
pole kahtlustki,
et Ta suudab ka sinu elus teha eimillestki midagi.
Tere tulemast vaatama Hillsong TV'd!
Tore, et oled liitunud meiega.
Ma räägin täna eimillestki.
Mitte, et mul poleks midagi öelda,
vaid tahan rääkida sellest, mida Jumal saab teha eimillestki.
Täna tahan rääkida eimillestki.
Kui Jumal suudab luua ükskõik, millest palju head,
siis mida suudab Ta teha eimillestki?
Huvitav, mis vallas oma elus sa tunned,
et seal ei sünni mitte midagi?
Johannese 15:5 ütleb:
"Mina olen viinapuu, teie olete oksad.
Kes jääb minusse ja mina temasse, see kannab palju vilja,
sest minust lahus ei suuda te midagi teha."
Piibel ütleb väga selgelt, et ilma Jumalata ei suuda me midagi
Kuid usud sa ehk, et Jumal ei suuda ka midagi?
Vaatame Luuka 1:37, mis ütleb:
"Jumala käes ei ole ükski asi võimatu.”
Sina ja mina ei suuda tõesti midagi,
kuid Jumala jaoks pole miski võimatu!
Mulle nii meeldib see, et Jumalal on alati midagi teoksil.
Jeesus ütles Markuse 10:27
Inimeste käes on see võimatu, mitte aga Jumala käes,
sest Jumala käes on kõik võimalik.”
Kui nüüd Jumala jaoks on kõik võimalik,
siis see tähendab seda, et miski pole võimatu.
Mõeldes eimillelegi, meenub kohe keskpärasus;
meenub mõni laisk inimene, kes pole päev otsa midagi teinud.
Keegi võib tunda end lüüasaanuna ja ütleb,
et ta ei saa olukorrale midagi parata.
Võib-olla keegi on äärmiselt negatiivne,
öeldes, et ta pole keegi siin maamuna peal.
Keskpärasus on see, millega võrdlen eimidagit.
Jah, see on osa me eludest ja maailmast,
et me ise ei suuda suurt midagi,
kuid see võrratu asi Jumala usaldamise juures on see,
et Ta võib päästa meid selle eimillegi käest.
Milline võimas mõte!
Kuidas teil matemaatikaga lood on?
Vaatame, kas oskate vastata mulle?
Mittemiski + mittemiski =.... - Mittemiski.
Väga tublid! See on üks hea algus.
Mittemiski x mittemiski = - Mittemiski.
Väga hea!
Mittemiski / mittemiskiga = - Mittemiski.
Kuid võtame number 10ne.
10 + mittemiski = . - 10.
Väga tublid!
10 x mittemiski = . - Mittemiski.
Mõelge sellele.
Kui sa lisad 10'le mitte midagi, saad vastuseks 10.
Kui aga korrutad 10 mittemillegagi, ei saa sa mitte midagi.
Kui su abielu on katki ja sa ei lisa sellele midagi -
st sa ei võta selles osas midagi ette,
siis su abielu jääb katkiseks.
Kui sa siis jätkad selle katkise abieluga
ega võta selles osas midagi ette,
pole sul enam lõpuks seda abielu.
Kui su äri lonkab, või su tööasjades ei lähe hästi -
sa ei võta midagi ette ja asjad ei lähe hästi.
Ja kui sa jätkuvalt midagi ette ei võta,
on sul ka jätkuvalt lonkav äri või töö.
Asja mõte on selles, et kui jätkad kehva seisu alalhoidmist
pole sul lõpuks enam midagi.
Kui sa oma suhte osas Jumalaga midagi ette ei võta,
ei lähe see mitte paremaks, vaid ajapikku hoopis halvemaks.
Kui sa ei liigu edasi, liigud sa alati tagasi
ja kui sa oma suhte osas Jumalaga midagi ette ei võta,
pole sul enam üks päev seda suhet.
Paljud meist teavad seda tähendamissõna talentidest.
Ühel mehel oli 1 talent.
Talent viitas ühele kindlale rahasummale.
Üks mees sai 5 talenti, teine 2 ja kolmas ühe.
See, kes sai 5 talenti, lähenes asjale innovatiivselt
ja tegi, mis suutis, et kahekordistada seda summat.
Sama tegi ka see mees, kellel oli 2 talenti.
Kuid see, kel oli 1 talent, peitis selle lihtsalt maha.
Kui siis peremees tagasi tuli ja nende oma sulastega rääkis,
nimetad ta seda 1 talendi meest halvaks sulaseks.
Ja sellele sulasele ei jäänud enam isegi seda 1 talenti.
Tal polnud mitte midagi,
sest peremees ütles,
et ka see, mis tal on, võetakse temalt ära.
Elus on samuti nii.
Me kas teeme koostööd mittemillegagi,
või me otsustame järgida Jumala majandusseadusi,
kelle jaoks miski pole võimatu!
Nii et mil iganes sa tunned, et su elus ei sünni mitte midagi,
siis las ma julgustada sind mitte punnima edasi omas jõus,
vaid hoidma ikka oma pilk Jumalal ja uskuma Teda.
Sest see sama Jumal,
kes võib tuua kõigest esile midagi head,
võib teha ka midagi võimast eimillestki!
Jumal murrab kõiki reegleid.
Mõtle loomise peale.
Jumal lõi alguses taeva ja maa
ja Piiblis on öeldud, et see maa oli tühi ja paljas.
Maal valitses täielik tühjus; seal polnud mitte midagi!
Ja siis keset seda suurt tühjust ja paljasust
Jumal loob korraga taevad ja maa.
Vaadakem Iiobi 26:7, mis on igavesti vinge salm.
"Ta laotab põhjakaare tühjuse üle ja riputab maa eimillegi kohale."
Mina ei saa midagi riputada eimillegi külge ega kohale.
Kujutage ette, kui püüaksin riputada oma pintsakut eimillegi külge -
ma ei saa!
Kuid Jumal sai riputada kogu maa eimillegi külge.
See on see Jumal, keda me teenime.
Nii et kui Ta riputas juba maa eimillegi külge keset tühjust
ja lõi kõik taevad ja maa eimillestki,
siis usu ka, et Ta suudab teha midagi üleloomulikku ja imelist
sinu elus ja maailmas, kus pole midagi toimumas.
Jumala jaoks pole midagi võimatut!
Mõtle inimelu alguse peale.
Jumal võtab põrmu ehk mulla ja loob sellest Aadama.
Me võime võtta mulla ja lisades sellele vee,
saab sellest muda.
Me võime võtta muda ja lisades sellele päikese soojuse,
saab sellest telliskivi.
Kuid Jumal võib võtta põrmu eimillestki
ja luua sellest inimese.
Mida sina või mina saaks teha ribist ehk küljeluust?
Kuid Jumal võttis küljeluu
ja tuli lagedale maailma imeliseima leiutisega!
Oma läbi aegade imelisema ja suurema leiutisega!
See on nii võimas!
Jumal võib võtta ühe tõotuse
ja tuua keset eimidagit Päästja siia maailma -
Jeesuse Kristuse.
Need on asjad, mida meie ei suuda, kuid Jumal suudab
ja me ei saa eirata seda.
Paulus rääkis Saatanast ja ütles,
et ta ei kavatse hoida kinni andestamatusest oma elus,
kuid ta ütles ka, et me ei peaks laskma Saatanal end ära kasutada
ega tohiks olla teadmatuses tema sepitsustest.
Paulus oli otsustanud mitte eirata Saatana sepitsusi.
Me võime jätta täitmata oma vanema rolli või töökohustused
ja osad inimesed lihtsalt ei ilmugi kunagi välja,
kuid Jumal ei saa puududa! Miks?
Sest kuna Ta on alati kõikjalviibiv, ei saa Ta ju kusagilt puududa.
Ta ei saa ka eirata olukordi, sest Ta on kõiketeadev.
See tähendab, et Ta teab kõike.
Taavet ütleb Psalmides 139:8-10, et Jumal ei ole kaugel.
Mine sa põrgusse või merede lõppu - Jumal on seal.
Ehk Taavet ütleb,
et kuhu iganes me ka ei läheks - Jumal on seal.
Jumal ei saa puududa.
Jumal ei ole sinust kaugel!
Jah, sul võib olla vahel tunne, et Ta mängib sinuga tummfilmi,
kuid ära ela oma elu vaid tunnetele ja välistele näitudele tuginevalt,
vaid ela Jumala Sõnale tuginedes.
Jumala Sõna on tõde ja Jumal ütleb seal,
et Ta ei hülga ega jäta meid iialgi.
Jumal ei saa puududa
ja Jumal pole ka väetu, sest Ta on kõikvõimas.
Vanas Testamendis on öeldud, et kogu vägi kuulub Jumalale.
Jumal on kõige ja ka kogu väe looja,
nii et kõikväeline Jumal
võib tegutseda võimsalt sinu eimillegi keskel
ja tuua esile midagi ilusat ja võimast.
Nii nagu Ta lõi Aadama põrmust,
võib Ta teha ka midagi võimast sinu elus.
Ära alahinda Jumala väge!
Piiblis on öeldud, et nõrgad ütleks, et nad on tugevad;
vaesed ütleks, et nad on rikkad
ja pimedad, et nad näevad.
Aamen.
Jumal ei saa teha pattu.
Jeesust tabasid samad kiusatused nagu sind ja mindki,
kuid ometi läks ta ristile ilma patune olemata.
Jumal ei saa teha pattu.
Sina ja mina juba sündisime patustena.
Patt on miski, millest Jumal meid päästab.
Mulle meeldib tõsiasi, et Jumala loomus on üdini hea.
1 Moosese 1 ptk's on näha, et kõik, mille Jumal lõi,
Ta ütles selle kohta, et see oli hea.
See oli hea!
Ja lõpuks Ta lausa ütles, et see kõik oli väga hea.
Selline me Jumal on.
Mooses anus Jumalat: "Issand, ilmuta mulle oma au!"
Ta tahtis saada mingitki killukest Jumalast.
Kuid tead, mida Jumal ütles?
Ta ütles: "Sa näed mu headust möödumas oma silme ees."
Jumal ei tee vaid mingeid üksikuid häid asju,
öeldes: "Näe, siin on midagi head su jaoks!"
Ta ei tee head vaid juhuslikult, vaid Tema ise ongi hea!
See on see, kes Ta on.
Psalmid 84:12 ütleb: "Armu ja au annab Issand
ega keela head neile, kes laitmatult elavad."
Jumala ilu peitubki selles, et Ta ei hoia tagasi midagi head neilt
kes on pühendanud oma elud Jeesusele
ja lasevad Tal olla oma elu Issanda.
Ta on hea!
Jumal ei saa teha pattu.
Ja lõpeks - Jumal ei saa olla tegevuseta.
Huvitav, miks küll Jumal murrab kõiki reegleid?
0 + 0 = 0
Mittemiski x mittemiski = mittemiski
Mõtle sellele korra abielu kontekstis.
1 + 1 = 2
Kuid Piibel ütleb,
et mees jätab maha oma ema ja isa ning hoiab oma naise poole
ja need kaks peavad olema üks liha.
Nii et Jumala arvestus abielu suhtes on: 1 + 1 = 1
Ja see pole nähtav mitte ainuüksi looduses, elu loomisel ja abielus,
vaid see on nähtav ka läbi Jeesuse surma.
Me teame, et Jeesus pandi hauda,
kuid korraga oli hauakivi ära veeretatud ja haud oli tühi.
Täiesti tühi.
Mõtle, mida see tähendab sinu ja minu jaoks.
See, et seal hauas polnud enam midagi,
oli tänu sellele, et ülestõusmise elu oli ja on olemas.
Tänu sellele, et haud oli tühi, võime meie saada osa päästest.
Tänu sellele, et haud oli tühi,
võime meie saada osa kõikväelise Jumala tervendamisest,
andestusest ja tõotustest.
Tänu sellele võime olla vabad kõigist pattudest ja sidumistest.
Seda kõike tänu sellele, et Jumal teeb midagi eimillestki.
Mulle nii meeldib,
et see eimiski sobitub hästi evangeeliumi keskseks sõnumiks;
sobitub hästi kristliku elu keskseks sõnumiks.
Ja loomulikult on selleks Jeesuse rist ja ülestõusmine,
tänu millele keset eimidagit tuleb esile täis elu, täis lootus
ja täied tõotused, mida elus eales kogeda.
Ainult Jumal!
Ainult Jumal on võimeline millekski selliseks.
Samas on teatud asju, mis hoiavad meid kinni
selle eimillegi küljes.
Üks neist on hirm eimillegi ees.
Osa inimesi elab sõna otseses mõttes hirmunult
selle ees, et neile ei jää mitte kui midagi
ja tänu sellele nad ka ei tee midagi.
Nii et kui sa kardad eimidagit ega ka tee mitte midagi,
siis on lausa garanteeritud,
et see, mida kõige enam kardad, sind ka ees ootab.
Nagu Iiobi raamat 3:25 ütleb,
et see, mida Iiob kartis, see tabas teda.
See on see, kuidas elus asjad käivad.
Mul on hetkel taskus 50 dollarit
ja ei sentigi rohkem.
Kui mul pole midagi ja ma kardan seda mittemidagi't,
siis pole vähimatki võimalust, et annaksin kellelegi oma 50 dollarit.
Ma ei annaks seda mingi valemiga ära,
sest mulle ei jääks ju muidu midagi.
Huvitav, kas siin on mõnda värskelt ülikooli õpinguid alustanut,
kel pole aimugi,
kuidas ta selle õppeaastaga rahaliselt toime tuleb?
Esimene käsi, mis tõusis, oli kusagil siin taga,
nii et jooksen siia.
Ole hea - 50 Austraalia dollarit. Kust maalt sa tuled?
Ameerikast.
Ameerikast. No nüüd said endale umbes 35 Ameerika dollarit.
Mul aga pole nüüd midagi.
Kandsin selle eest enne hoolt, et mul poleks enam midagi.
Kuid tõde on see, et see raha pole küll enam mu peos,
kuid samas pole see lahkunud mu elust.
Hirm eimillegi ees paneb inimesi elama piiratud elu.
Filiplastele 4:6 aga ütleb, et ärge muretsege ühtigi.
Muretsemine on täiesti mõttetu, sest see ei muuda mitte midagi.
Seetõttu peamegi olema valvel hirmu osas,
sest hirm takistab inimesi tegemast ususamme.
Hirm takistab sind olemast kui see vaene lesknaine,
kes pani ohvrikarpi oma viimsed pennid.
Inimlikult tundus see summa nii väikese ja tühisena,
kuid Jeesus tunnustas seda naist,
kuna ta ei tundnud hirmu eimillegi ees,
vaid nägi hoopis potentsiaali külvata Jumala eesmärkidesse
ja seetõttu ta andis ka oma viimased pennid.
Jeesus rääkis temast ülivõrdes.
Vahel meil on nii suur hirm selle ees, et meile ei jää mitte midagi,
et elame oma elu kui kinni seotuina.
Ja seda mitte vaid rahaasjades,
aga ka meie mõttemaailm ja vaimsus on kuidagi seotud,
sest meil on tohutu hirm selle ees, et meile ei jää mitte kui midagi.
Kujutage ette, kui me kogudusena poleks edasi liikunud,
sest oleksime kartnud, et meile ei jää midagi.
Tänu Jumalale Tema armu eest, et me kogudus on kindlalt paigas,
aga seda mitte tänu sellele, et oleme otsi koos hoidnud,
vaid tänu otsusele usaldada Jumalat
ja uskuda, et Tema suudab paljundada eimidagit
ning saata korda üleloomulikke asju.
See on ka mu usk, lootus ja palve igaühe teie osas.
Iiobi 3:25 ütleb:
"Sest see, mille ees ma tundsin hirmu,
tuli mulle kätte,
ja mida ma kartsin, see tabas mind."
On lausa hämmastav,
kuidas me hirmudest saab iseeneslikult täituv reaalsus.
Seetõttu taha julgustada sind sel alanud uuel aastal -
ära ela hirmunult selle ees, et sul pole midagi.
Need kalurid seal Piiblis püüdsid ka öö läbi kala
ja ei saanud midagi,
kuid Jumala jaoks pole miski võimatu.
Jeesus käskis kaluritel minna uuesti merele
ja heita võrgud teisele poole.
Milline imeline ime neid tabas, kui nad seda tegid!
Nende võrgud olid peaaegu rebenemas
tänu sellele tohutule saagile, mille nad said.
See on see, mida Jumal suudab teha eimillestki.
Ma ei taha, et mu tänane sõnum oleks vaid mingi ilus jutt,
vaid et see paneks teid tõesti mõtlema,
kuidas rakendada seda ka oma elus.
Kus on need kohad,
kus peaksite ületama oma hirmud selle eimillegi ees ja astuma välja.
Valed eeldamised toovad meile igasugu jama kaela,
kuid otsusta uskuda Jumalasse ja usaldada oma elu Tema hoolde.
Hirm selle ees, et sul pole midagi, hoiab sind tühjuse käes kinni.
Kui sa ei oota midagi, oled taaskord tühjusega seotud.
Heebrealastele 11:1 ütleb:
"Aga usk on kindel usaldus selle vastu, mida oodatakse,
ja veendumus selles, mida ei nähta."
Usaldus ja veendumus...
Jumal lõi eimillestki midagi,
mistõttu asjade osas, mida ootad, peab sul olema usku ja veendumust
Ja kui need on olemas, pole enam küsimus "eimilleski".
Tahan julgustada teid omama sellist usku ja ootusi.
Suurim viga, mida me teeme, on see, et kui midagi ei juhtu,
toome me oma usu ja teadmised Jumala Sõnast
alla oma kogemuste tasandile.
See on kõige hullem asi, mida üldse teha,
sest sa kahandad oma ootusi.
Niipea aga, kui seda teed, tuues need eimillegi tasandile,
saad sa ka osa eimillestki.
Mina aga tahan, et mu kogemused tõuseks hoopis mu usu tasandile.
Ära lase oma hirmul eimillegi ees kahandada oma usku ja ootusi.
Osa nn usklikke ei usu tegelikult üleloomulikku sfääri.
Nad tegelikult ei usu,
et Jumal suudab muuta nende olukordi.
Jah, nad usuvad küll siis, kui kõik on juba möödas,
kuid me peame uskuma nüüd ja praegu.
Seetõttu tõstkem oma ootused kõrgele ja elagem nende kohaselt,
uskudes, et Jumal saab tegema midagi hämmastavat
igas meie eluvaldkonnas.
Kui usume Temasse, teeb Ta eimillestki midagi imelist.
Kui sa ei panusta millessegi, jääd sa ka kinni eimillegi sisse.
Oled sa ehk omadega lääpas?
Jalust niidetud? Katki?
Anna see kõik Jumalale üle.
See on kõik, mida Ta sinult ootab.
Anna talle need asjad üle.
Sa ei saa anda Talle midagi, mida sul pole,
mistõttu anna siis see, mis sul on.
Kui oled murtud, haigetsaanud, kuritarvitatud,
lüüa saanud inimene,
siis ütle: "Jumal, ma olen Sinu!"
Ja siis vaata, mida Jumal selle kõigega teha saab!
Kui me ei panusta midagi...
"Oo, mul pole midagi anda!"
Kui me ei panusta midagi, siis meil ka pole midagi.
Anna Jumalale see, kes sa oled.
Anna seda, mida sul on anda.
See on piibellik printsiip, millest räägib ka 2 Korintlastele 8:2,
kus on juttu Makedoonia rahvast, kes elas suures vaesuses
ja kellel oli tohutult palju vajadusi.
Kuid nad olid erakordselt helded.
2 Kor.8:12 ütleb andmise kohta:
"Sest kui on head tahtmist anda,
siis on see vastuvõetav sel määral kuidas jõud kannab, mitte üle jõu."
Kui sul pole erinevates eluvaldkondades midagi,
siis samas sa ju ometigi hingad.
Ma tean seda seetõttu, et sa oled siin.
Kui hingad, anna Jumalale oma hingeõhk,
tehes seda läbi kiituse ja ülistuse.
Lihtsalt anna Talle seda, mis sul on!
Sest kui me ei anna mitte midagi, siis meil ka pole mitte midagi.
Mitte midagi.
Lihtsalt anna Jumalale seda, mis sul on.
Osa inimesi tuleb ülistusele ega anna endast midagi.
Seisavad vaid käed ristis.
Teine aga tuleb ja on nii kaasas kogu looga,
olles täiega valmis ülistama Jumalat.
Nad ei paneks isegi tähele, kui nende ümber poleks kedagi,
sest nad on nii näljased Jumala järele.
Kui sul on võimalik tuua taoline ülistusohver Jumalale,
siis tee seda
ja sa leiad Jumala oma kõige sügavamates orgudes,
oma autos, oma magamistoas keset ööd
või kus iganes!
Sest fakt on see, et kui sa ise ei tee midagi,
tundub ka Jumala ligiolu väga kaugena,
kuid Ta pole sinust üldse kaugel!
Ta on väga, väga ligi sulle.
Olgem rahvas, kes panustab Jumala eesmärkidesse
nii oma ülistuse kui oma murtud elude kaudu.
Toogem need kõik Jumalale
ja vaadakem, mida Ta selle kõigega peale hakkab.
Osa inimesi ütleb, et suurkogudused pole sõbralikud.
Milline nonsenss!
Piibel ütleb, et see kes ise on sõbralik,
sel saab ka olema sõpru.
Ehk siis - sa pead ise panustama sellesse.
Ma saan aru, kui oled ehk veidi häbelik,
kuid isegi häbelikuna saad sa siiski naeratada kellelegi,
külvates sõbralikkust.
Kaasa end millessegigi!
On lausa hämmastav, kuidas ka häbelik inimene
võib leida oma koha suure rahvahulga seas.
Osa inimesi kardab suuri rahvahulki ja ma saan sellest aru.
Jah, ma ise küll ei karda, kuid ma mõistan, et osad kardavad.
Kuid me koguduses on ka väikegrupid,
kus luua suhteid
ja korraga see suurem mass ei tundugi enam nii hirmuäratavana
ning sa koged hoopis, et see on su perekond.
Sa tunned end teretulnuna ja see on lahe.
Osa inimesi muudab eimillegi väga vaimulikuks,
luues selle kohta lausa õpetuse.
"Oo, ma pole keegi!"
Jah, see kõlab kangesti vaimulikuna, kuid on tegelikult nii vale.
Ilma Jumalata pole me tõesti keegi,
kuid läbi Jeesuse ja Tema pääste ei ole me enam üksi.
Jumal elab ja tegutseb läbi su elu.
Sa ütled: "Aga Piiblis on öeldud,
et kui meie iseendid alandame, siis Jumal ülendab meid."
Ehk siis see "alandumine" muudetakse ülivaimulikuks,
mis ühtpidi on tõesti viis, kuidas saada ülendatud,
kuid samas pole selle salmi mõte see,
et kui alandad end, siis jäädki alandatuks,
vaid sind hoopis ülendatakse.
Kui aga iseennast ülendad, siis sind alandatakse.
Ehk siis, kas asja iva on selles,
et su elus oleks mõttetu ja tühine?
Ei! Ta tahab hoopis tõsta sind.
Ma küll usun, et Ta tahab tõsta sind.
Piibel ütleb, et kui tahad olla suur, õpi olema teiste teenija.
Me ise rõhume kangesti sellele teenija staatusele,
kuid see salm ei ütle, et teisi teenides jäädki teenijaks,
vaid kui tahad olla suur, siis ole teenija.
Seetõttu, kui elame oma elu Jumala seaduste järgi,
teenides ja olles ustavad
ning omades õiget meelsust ja südame hoiakut,
siis on lausa hämmastav, mida Jumal võib teha.
Teha midagi suurt!
Nii et ärgem loogem mingit õpetust sellest "madal olemisest",
vaid uskugem, et tee üles käib läbi "alumise korruse",
mis puudutab Jumala eesmärke ja seda, kuidas Ta me elus töötab.
Me oleme asjadest üle ja mitte nende all,
oleme pea ja mitte saba.
Ole see, kes laenab välja, aga mitte ise laenaja.
See on see, mida Jumala Sõna ütleb ja mis on Jumala tahe.
Tee üles ei käi läbi selle, et ajad end takka
ja püüad kasutada ära kõikvõimalikke võimalusi.
See tähendab minna hetkeks alla, olla teenija ja alandlik
ning öelda: "Jumal, mu elu kuulub Sulle."
Samas ära arva, et Jumal ei täida oma sõna,
toomata eimillestki esile midagi ilusat
sest teenimine on tee suurusesse.
Jumal saab teha suuri asju su elus,
kui otsid esiti Tema riiki ja õigust,
sest siis antakse ka kõike muud sulle pealekauba.
Usun, et see on Jumala tahe.
Muide, see tõotus kätkeb eriti just materiaalseid asju.
Jumal ütleb: "Ära muretse homse pärast!"
Ta räägib materiaalsetest asjadest, öeldes: "Ära muretse millegi pärast!"
Pane Jumal esikohale ja järgi Tema printsiipe,
sest Jumala jaoks on kõik võimalik!
Koos Jumalaga suudame mida iganes
läbi Kristuse, kes annab meile selleks jõu.
Selline on me Jumal, keda me teenime.
Isa, ma tänan Sind Su Sõnas peituva väe eest.
Ma tänan, et Sa oled Jumal, kes kinnitas maailma eimillegi peale
Issand, oludes, kus inimestele tundub,
et neil pole midagi, aga nad on ometi uskunud sellesse,
siis ma palun Jeesuse nimel,
et Sa tooks eimillestki esile midagi
ja muudaks kõik uueks.
Et sa teeks me eludega midagi
sõltumata sellest, et oleme vahel nii katki ja lääpas.
Aita meil olla need, kes toovad oma ohvri
ja annavad oma elud Sulle.
Ma palun seda Jeesuse nimel.
Tänud vaatamast Hillsong TV'd!
Kui soovid, võid võtta meiega erikanaleid pidi ühendust
ja anda teada, kui saame sind kuidagi aidata.
Kui vajad meilt materjale,
mis aitaks sul astuda Jumala parima plaani sisse su jaoks,
siis tahame sind aidata selles osas.
Ole õnnistatud ja ära kunagi unusta - parim on alles ootel!
Sa lõid loodu oma sõnaga
Sa lõid elu ja kõik selle, kes me oleme
Universum kuulutab üleloomulikult Sinu väest
Sa särad nagu miljon kiirgavat päikest
Mässitud igavese valguse ja ülistuse sisse
Jeesus - esimene ja viimane, eredaim Koidutäht
Sa särad nagu miljon kiirgavat päikest
Mässitud igavese valguse ja ülistuse sisse
Jeesus - esimene ja viimane, eredaim Koidutäht
Igavene
Lõputu
Igavesti valitsev
Sa oled püha
Sa oled väärt
Kõige Issand
Tõlge: Anne-Ly Raukas